Trek Rhodes-beurs terug | Die Vryburger
Trek Rhodes-beurs terug
Meer as 23 000 ondersteuners het al hulle steun gegee op ‘n aanlyn versoekskrif waarin gevra word dat die ekstremistiese Rhodes Must Fall-beweging se medestigter, Ntokozo Qwabe, se studiebeurs aan die Universiteit van Oxford teruggetrek moet word.
Die hele aksie volg nadat Qwabe en sy tafelgenoot geweier het om ‘n fooitjie aan ‘n blanke kelnerin in ‘n Kaapstadse eetplek te betaal, maar op die rekening geskryf het: “WE WILL GIVE TIP WHEN YOU RETURN THE LAND”.
Hy het agterna met groot genoegdoening heel “rassisties” op sy bakkiesblad vertel hoe die gebeure sou verloop het.
‘n Bedrag van sowat R120 000 is tot dusver deur middel van twee fondse vir die jong Ashleigh Schultz, hoofsaaklik op sosiale media en ‘n internetradiostasie ingesamel. Intussen gaan mense heel spontaan ook na die Obz Café in Kaapstad om geld aan haar te gee.
Toe dit aan die lig gekom het dat hierdie fondse op die been gebring is, het Qwabe se aanvanklike leedvermaak verander in groot verontregtheid. Hy het heel gegrief daarop aangedring dat ‘n soortgelyke fonds vir swartes, wat aan rassime onderwerp word, op die been gebring moet word.
In die versoekskrif word gevra dat sy studiebeurs teruggetrek word of tugstappe teen hom geneem moet word.
Qwabe is klaarblyklik tans ‘n nagraadse student in regte aan Oxford. Hy is ‘n Rhodes-beurshouer wat al van huigelary beskuldig is omdat hy geld uit die Rhodes-beursfonds ontvang, en dit is juis die betrokke weldoener waarteen hy so heftig en “rassisties” uitvaar. En natuurlik veldtogte voer dat Rhodes se standbeeld verwyder moet word. Sy veldtog in Brittanje het egter misluk aangesien van die universiteit se donateurs gedreig het om hulle steun aan die instelling te onttrek.
2 thoughts on “Trek Rhodes-beurs terug”
Nico May 4, 2016 at 4:37 pm
“Hy het heel gegrief daarop aangedring dat ‘n soortgelyke fonds vir swartes, wat aan rassime onderwerp word, op die been gebring moet word.”
Die mense het uit hulle eie beluit om vir die kelnerin geld in te samel. Hulle kan seker doen met hulle geld wat hulle wil. Maar Qwabe dammant aan dat daar ‘n fonds op die been gebring word vir swartes. Waar is sy sg Ubuntu nou? Waarom moet iemand anders (seker wittes) so ‘n fonds op die been bring? Waarom het Qwabe dit nie al lankal self gedoen nie? Hy is mos deeglik bewus van hoe verskriklik erg hulle ly onder die verregse radikaal wat nooit wil saamwerk nie.
A.Willemse May 5, 2016 at 2:02 pm
Sy versoek is om sy eie bas te red, want as hy sy beurs kwyt is is hy ‘n behoeftige swart student. Ek sien elders hy het enige blanke uitgedaag om hom uit Oxford te laat uitsit.